CELEX: 32015R0804
Language: et
Date: 2015-05-19 00:00:00
Title: Komisjoni rakendusmäärus (EL) 2015/804, 19. mai 2015, teatavate kaupade klassifitseerimise kohta kombineeritud nomenklatuuris

23.5.2015   
               
               
                  ET
               
               
                  Euroopa Liidu Teataja
               
               
                  L 128/7
               
            KOMISJONI RAKENDUSMÄÄRUS (EL) 2015/804,
      19. mai 2015,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:
      
                  (1)
               
               
                  Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
         Brüssel, 19. mai 2015
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Heinz ZOUREK
         
      
      
         (1)  EÜT L 256, 7.9.1987, lk 1.
      
         (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Tekstiiltoode, mis on tõstukiga tõstmise korral ette nähtud inimese hoidmiseks istuvas asendis.
                     Toode koosneb üldjoontes ristkülikukujulisest kootud riidest (polüester). Ühel kahest ristküliku lühikesest küljest on kaks klapilaadset pikendust, mis toimivad istmena. Ülejäänud riideosa toetab inimese selga ja külgi. Mõned riideosad on polsterdatud (polüpropüleenvahust vahetükid).
                     Riide servade külge on õmmeldud mitu tekstiilrihma toote tõstuki külge kinnitamiseks ja tõstmiseks.
                     (Vt fotod) (*)
                     
                  
                  
                     6307 90 98 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkusega 7 f ning CN-koodide 6307 , 6307 90  ja 6307 90 98  sõnastusega.
                     Toodet ei või klassifitseerida CN-koodi 8431 31 00  alla kuuluvaks osaks, mida kasutatakse üksnes või peamiselt rubriigi 8428  masinates (liftid, tõstukid jne), kuna see ei ole tõstuki toimimiseks hädavajalik (vt kohtuasi C-152/10 Unomedical, ECLI:EU:2011:402, punktid 29, 34 ja 36.) Lisaks ei kuulu kanderihmad rubriiki 8431  ning need klassifitseeritakse XI jaotisesse (vt ka HSi selgitavad märkused, rubriik 8431 , neljas lõik, punkt b).
                     Toode on valmistatud peamiselt tekstiilmaterjalist ja eri osad on omavahel ühendatud õmblemise teel.
                     Seega tuleb toode klassifitseerida CN-koodi 6307 90 98  alla kui muu valmistekstiiltoode.
                  
               
            (*)  Fotod on üksnes illustreerivad.